Deromfjellet

Deromfjellet er en fjellrygg i den sentrale delen av fjellmassivet Sør-Rondane i Dronning Maud Land. Fjellet ligger lengst øst i Walnumfjella og skiller Ellisbreen fra Jenningsbreen. Høyeste punkt måler 2501 moh.Deromfjellet GeoNames.org

Området ble fotografert fra fly under Thorshavnekspedisjonen 1936–37. Ytterligere flyfotografering ble gjennomført under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957.

Fjellet er navngitt av Norsk Polarinstitutt etter forslag fra belgiske myndigheter etter major Guido Derom som ledet den belgiske antarktisekspedisjonen 1960/61.Kart som beskriver belgiske toponymer i Antarktis Belgian Science Policy, 2009
Centre National de Recherches Polaires de Belgique har navngitt et annet fjell i Dronning Maud Land etter Derom: Mont Derom i Dronning Fabiolafjella.

 Referanser 

Kategori:Fjell i Dronning Maud Land
Kategori:Artikler i Antarktis-prosjektet
Kategori:Sør-Rondane
Kategori:Fjell over 2000 meter